જ્યારે 71ના યુદ્ધમાં પાકિસ્તાન વિરુદ્ધ ઇઝરાયલે ભારતની મદદ કરી\nઆજે ઇઝરાયલના એ મહિલા વડાં પ્રધાનની વાત જેમણે 71નાં યુદ્ધમાં ભારતને છૂપી રીતે પાકિસ્તાન વિરુદ્ધ મદદ કરી હતી. 

તેઓ હંમેશાં બ્લૅક જૂતાં જ પહેરતાં અને હાથમાં એ જ જૂની હૅન્ડબૅગ લટકતી રહેતી. ગૉલ્ડા 'ચેન સ્મૉકર' હતાં અને સિગારેટમાં ક્યારેય 'ફિલ્ટર' નહોતાં લગાવતાં. 

રસોડામાં જાતે જ બનાવેલી ચા પીતાં એમને કેટલાય લોકોએ જોયાં હતાં. 

કેટલાય લોકોએ તેમના હાથ પર પુરુષોની ઘડિયાળ પણ જોઈ હતી. તેઓ હંમેશાં પુરુષ ઘડિયાળ જ પહેરતાં. 

જાતે જ સફરજન કાપી મહેમાનોને ખવડાવતા ગૉલ્ડાથી સૌ કોઈ વાકેફ હતા અને છતાં ઇઝરાયલના પ્રથમ વડા પ્રધાન ડૅવિડ બેન ગુરોયોને કહ્યું હતું કે 'ગૉલ્ડા મારા મંત્રીમંડળ'માં એકલી પુરુષ હતી.'

જો કોઈ અન્ય સંદર્ભ હોત તો કોઈ પણ મહિલાને આ વાત ગમી જાત પણ ગૉલ્ડા મૅયરનું માનવું હતું કે કોઈ પણ કામને વ્યક્તિની જાતિ સાથે ના જોડવું જોઈએ.

નિક્સન પણ હતા 'કાયલ'

ગૉલ્ડાનો મૅયરનો જન્મ 3જી મે 1898માં યુક્રેનની રાજધાની કિવમાં થયો હતો. 

તેઓ એ લોકોમાં સામેલ હતાં, જેમણે 1948માં ઇઝરાયલની સ્વતંત્રતાની જાહેરાત અંગેના પત્ર પર સહી કરી હતી.  1956નું વર્ષ એ હતું જ્યારે તેઓ ઇઝરાયલના વિદેશ મંત્રી બન્યાં હતાં. 

કેટલાંય મહત્ત્વપૂર્ણ પદો પર કામ કર્યા બાદ 1965માં તેમણે સક્રીય રાજકારણમાંથી સંન્યાસ લઈ લીધો હતો. 

પણ, 1969માં જ્યારે ઇઝરાયલના ત્રીજા વડા પ્રધાન લેવાઈ ઍશકૉલનું મત્યુ થયું તો એમને સન્યાસમાંથી પરત બોલાવાયાં. ઇઝરાયેલના વડાં પ્રધાન બનાવાયાં. 

1971માં વડાં પ્રધાન તરીકે તેઓ પ્રથમ વખત અમેરિકા ગયાં. જ્યાં રાષ્ટ્રપતિ નિકસન તેમના અંદાજથી ભારે પ્રભાવિત થયા હતા. 

પોતાની આત્મકથામાં 'આર.એન. : ધ મૅમરીઝ ઑફ રિચર્ડ નિક્સન'માં તેમણે લખ્યું હતું, 

''મને યાદ છે કે જ્યારે અમે બન્ને ઑવેલ ઓફિસની ખુરશીઓ પર બેઠાં હતાં અને ફોટોગ્રાફર અમારી તસવીરો ખેંચી રહ્યા હતા, ત્યારે ગૉલ્ડા હસી રહ્યાં હતાં અને મૈત્રીપૂર્ણ વાતો કરી રહ્યાં હતાં.''

''જેવા જ ફોટોગ્રાફર ગયા કે તેમણે પોતાના ડાબા પગ પર જમણો પગ ચડાવ્યો, સિગારેટ સળગાવી અને બોલ્યાં, 'મિસ્ટર પ્રૅસિડન્ટ, હવે બોલો કે જે વિમાનોનો અમને ભારે ખપ છે એનું તમે શું કરવાના છો?''

નિક્સન ઉમેરે છે, ''ગૉલ્ડાનું વર્તન એક પુરુષને છાજે એવું હતું અને તેઓ એવું જ ઇચ્છતાં કે તેમનાં સાથે પણ એક પુરુષ જેવો જ વ્યવહાર કરવામાં આવે.''

71નાં યુદ્ધમાં ભારતને મદદ 

1971માં ભારત અને પાકિસ્તાન વચ્ચે ગૉલ્ડા મૅયરે ગુપ્ત રીતે ભારતને સૈનિક સહાયતા...\n\ntl;dr:
ઇઝરાયલના પૂર્વ વડાં પ્રધાન ગૉલ્ડા મૅયર વિશે કહેવાતું કે તેઓ ઇઝરાયલ આખાના દાદી છે. જૂના સમયનું સ્કર્ટ અને કોટ એ જ એમનો પોશાક હતો.